Tor-Håkon Gabriel Håvardsen

**Tor-Håkon Gabriel Håvardsen** (født 1986) er en norsk forfatter, låtskriver, musiker og prisvinnende gravferdsagent fra Stokmarknes. Debutboken *Sannheten om Ivo Tilos Pelargonia* ble utgitt i 2017. I 2019 utkom faktaboken *En seksti under – alt om dødsfall, likhenting, forråtnelse og en begravelsesagents liv* på Panta Forlag.

I 2020 ga Panta Forlag ut Håvardsens krimdebut *Galgedans* til sprikende anmeldelser. Dette var den første boken i en trilogi om den fiktive byen Viktoriahavn. I 2021 kom oppfølgeren *Viktoriahavn*. I 2022 ble rettighetene til samtlige av Håvardsens verk kjøpt opp av Strawberry Publishing, nå Bonnier Norsk Forlag. 

I 2022 publiserte Bonnier Norsk Forlag Håvardsens skrekksamling *Danse Macabre.* Bonnier Norsk Forlag stod for utgivelsen av siste bok i Håvardsens trilogi om Viktoriahavn: *Benjamins Kors,* høsten 2022, deretter *Post Mortem, med begravelsesagenten på åstedet* i mars 2023 som høstet mye oppmerksomhet i *[[Aftenposten]]*, TV 2, VGTV, *[[Dagbladet]]*, NRK P3, *[[Dagsavisen]]*, Bok365.no, podcaster, radiokanaler og nyhetssendinger i NRK og TV 2. Rettighetene til *Post Mortem* er solgt til utlandet og ble lansert blant annet i Tsjekkia i 2023. 

Håvardsen har informasjonskanaler på plattformene TikTok, Snapchat og Instagram med over  følgere der han forteller om gravferd, døden og gravferdbransjen, og har tydeliggjort at han jobber mot større åpenhet om døden. Kanalene på Instagram og Tik Tok er en forlengelse av Håvardsens sakprosabøker *En seksti under* og *Post Mortem*. Håvardsen ble i 2025 kåret til Årets Influencer i Vixen Awards i kategorien «Kunnskap» for sin innsats.

I 2023 ble Håvardsen programleder for Podimo og Teddy TV sin nye satsning: podkasten *Døden*. Med gjester som Petter uteligger, Lindis Hurum, Maja Lunde, Thomas Hylland Eriksen og Rune Wenneberg, etablerte Håvardsens *Døden* seg raskt som et seriøst og granskende tilskudd for lyttere.

Håvardsen var trommeslager, tekstforfatter og låtskriver i det norske metalbandet Quiritatio fra 2004 til bandet ble oppløst i 2010. Han er per 2018 fortsatt aktiv som trommeslager og låtskriver i punkbandet Nealspring og folkrockbandet TooRaLoo. Han er bosatt på Melbu i Vesterålen og jobber til daglig som gravferdskonsulent.

I 2022 fikk Håvardsen Hedersprisen for sitt engasjement, bøker og tilstedeværelse i sosiale medier. Det følgende året ble Håvardsen kåret til årets bransjeperson i Virke, den norske Hovedorganisasjonen for begravelsesbyrå og gravferd. I 2024 ble han kåret til Årets nordlending av NRK Nordland og *[[Avisa Nordland]]*, Årets Navn i Vesterålen, Årets Influencer i kategorien Kunnskap i Vixen Awards 2025 og vant Lydbokprisen Storytel Awards for innlesing av egen bok i 2025. Håvardsen deltar i TV 2-serien *[[Forræder (TV-serie)|Forræder]]*, sesong 5 høsten 2025. 

## Bibliografi
* 2017: *Sannheten om Ivo Tilos Pelargonia* – roman, Kolofon
* 2019: *En seksti under* – sakprosa, Pantagruel
* 2020: *Galgedans : Mordene i Viktoriahavn 1* – spenningsroman, Pantagruel
* 2021: *Viktoriahavn : Mordene i Viktoriahavn 2* – spenningsroman, Pantagruel
* 2022: *Danse Macabre*: Skrekksamling - novellesamling («Hallows Inn», «Pakke til Rose Lilly», «Halvmørke», «Dommedagsgutten» og «Gjenferd»), Bonnier
* 2022: *Benjamins Kors : Mordene i Viktoriahavn 3* – spenningsroman, Bonnier
* 2023: *Post Mortem : med begravelsesagenten på åstedet* – sakprosa, Bonnier 
* 2025: *Styggemannen : Henry Hermans arv : en mørk historie* – spenningsroman, eget forlag
* 2025: *En siste hilsen : om å jobbe med døden - og møte den hjemme* – sakprosa, Aschehoug
* 2026: *Linchpin* – skrekknoveller, eget forlag

#### Representert i
* 2016: *Hofdasegl*, årbok 61 : *Ylfifolk på Island under vikingtiden*

## Priser
* Hedersprisen fra gravferdsbransjen for engasjement for å bidra med kunnskap om døden som forfatter og på Tik Tok (2022)
* «Årets Vesteråling» i regionen Vesterålen, en kåring av lesere og brukere av *Vesterålen Online* (2022)
* «Lengst lesetid « Schibsted Partnerstudio i *VG* for Hederkampanje med «Det du ikke tør spørre begravelsesagenten om» (2022)
* Nasjonal utnevnelse og pris som «Årets bransjeperson» i Virke Gravferd, den Norske Hovedorganisasjonen for begravelsesbyrå og gravferd (2023)
* «Årets nordlending» utdelt av NRK Nordland og *[[Avisa Nordland]]* (2024)
* «Årets Navn» utdelt av *[[Bladet Vesterålen]]*. Pengepremien donerte Håvardsen til Barnekreftforeningen (2024)
* «Årets Influencer» i kategori Kunnskap - Vixen Awards 2025
* Den norske lydbokprisen: «Innlesing av egen bok» - Storytel Awards 2025 

## Diskografi
### Quiritatio
* *[[Forgive And Forget]]* (2006)
* *Yana* 7" vinyl (2007)
* *Yana* 7" vinyl europetour-edition (2008)
* *[[As the Dead march, birds will fall from Heaven]]* (2008)
* *[[Bærre på Jævel, Nordnorsk pønk 1996-2013 Vol 3]]* (2017)
* *[[Fysisk format - Bransjevelter#4]]*

### Nealspring
* *[[Tale of the Tape]]* (2010)

### TooRaLoo
* *[[Reisa Fra Stokmarknes]]* (2016)
*Det va hit vi længta (2020)

### Åtgaum
* *[[Vinnerpia]]* (2015)
* *[[Hvis du penger meg vil give]]* (2018)
* *[[Hvis du penger meg vil give|Ei julefortelling]]* (2018)

### Peer Nic
* *[[This To Will Pass]]* (2015)

### Din Freundin
* *Time is slowing down EP* (2016)

## Referanser


## Eksterne lenker
* 
*